
DR 31.10.2019 25 

 
13. Dato' Johari bin Abdul [Sungai Petani] minta Menteri Dalam Negeri 
menyatakan, apakah kerajaan akan mengambil tindakan kepada pengguna sosial media 
yang menggunakan media ini untuk menyebarkan fitnah dan mengapi-apikan sentimen 
perkauman yang boleh mengakibatkan kehancuran keharmonian kaum dan 
membahayakan negara. 

 Timbalan Menteri Dalam Negeri [Datuk Mohd Azis bin Jamman]: Terima 
kasih kedua-dua Tuan Yang di-Pertua, satu yang baru datang. Terima kasih Yang 
Berhormat Sungai Petani. Sebenarnya soalan ini dia ada berkait sedikit terdapat dengan 
soalan yang saya jawab pada soalan nombor enam sebentar tadi, cuma ada sedikit 
tambahan berkenaan dengan unsur fitnah. 

 Kementerian Dalam Negeri melalui penguatkuasaan pihak polis akan 
mengambil tindakan tegas dengan melakukan tangkapan dan pendakwaan terhadap 
mana-mana individu yang menyalahgunakan media sosial untuk menyebarkan fitnah dan 
mengapi-apikan sentimen perkauman.  

Tindakan penguatkuasaan sedemikian dilaksanakan berdasarkan kepada 
peruntukan undang-undang yang sedia ada seperti Akta Hasutan 1948, Kanun 
Keseksaan ataupun Akta Komunikasi dan Multimedia 1998. Pihak polis juga akan terus 
melakukan pemantauan ke atas penyebaran maklumat yang disiarkan di media-media 
sosial. Laporan dan tindakan segera akan diambil sekiranya terdapat kes-kes yang 
melibatkan sensitiviti kaum dan agama. Ini kerana isu-isu tersebut jika tidak dibendung, 
boleh menjejaskan ketenteraman dan keharmonian yang dinikmati oleh rakyat Malaysia 
selama ini.  

 Bagi menangani penyalahgunaan media sosial ini, pihak pilis telah menubuhkan 
taskforce yang akan menjalinkan kerjasama yang erat dengan pihak-pihak seperti bank, 
syarikat telekomunikasi, Suruhanjaya Komunikasi dan Multimedia dan juga agensi-
agensi berkaitan dari luar negara termasuk pengendali platform atas talian ataupun 
media sosial seperti Google dan Facebook. Kerjasama ini akan membolehkan pihak polis 
meningkatkan lagi keberkesanan pemantauan dan siasatan terhadap penyalahgunaan 
media sosial termasuk mengenal pasti pelaku-pelaku yang terbabit untuk didakwa di 
mahkamah.  

Sebagai tambahan kepada soalan Yang Berhormat Bera tadi sama ada JAKIM 
dan juga KDN mengadakan kerjasama, sebenarnya sebanyak 34 kes yang saya 
sebutkan itu adalah kes-kes yang kita telah pun kenal pasti adalah sumber kepada 
penyebaran kes berkenaan dengan isu agama tadi. Akan tetapi yang diterima oleh JAKIM 
sebanyak 5,000 kes itu merupakan kes-kes yang mana mesej-mesej di-forward. 
Maklumlah sekarang ini, terlalu banyak mesej yang di-forward yang bukan daripada 
source. Jadi, JAKIM dan Kementerian Dalam Negeri bekerjasama dari segi faktor itu 
bilamana source yang kita peroleh hasil daripada 5,000 yang tadi, itulah yang kita ambil 
tindakan.  

 Sebagai tambahan juga Tuan Yang di-Pertua, tadi sebut sebanyak 34 kes iaitu 
berkenaan sentimen isu agama tetapi jika ditambah dengan fitnah, total kes yang telah 
diambil adalah sebanyak 62 kes di mana melibatkan isu agama sebanyak 34 kes, 
melibatkan isu raja sebanyak 32 kes dan isu kaum sebanyak 30 kes. Ini yang disiasat 
bagi tahun ini. Sekian, terima kasih.  

  Dato' Johari bin Abdul [Sungai Petani]: Terima kasih Tuan Yang di-Pertua. 
Yang Berhormat Menteri, prevention is better than cure dan di setiap IPD, kita ada polis 
pelbagai unit termasuklah Special Branch dan juga Public Relation. Adakah Yang 
Berhormat Menteri bercadang kementerian Yang Berhormat Menteri akan menggunakan 
pihak polis untuk memberikan talks ataupun ceramah, memberikan pengajaran kepada 
pelajar-pelajar sekolah khususnya dan juga di kolej-kolej serta maktab supaya apabila 
mereka membesar dalam suasana teknologi yang ada sekarang ini, mereka lebih 
bertanggungjawab. 

Jadi dengan adanya kehadiran polis untuk memberikan pendedahan dan juga 
syarahan-syarahan kepada mereka, kita mengharapkan pelajar-pelajar akan lebih 
terdidik untuk tidak menyebarkan berita-berita fitnah ini yang boleh akhirnya 
mengganggu-gugat ketenteraman awam dan menghancurkan negara. Apakah kerajaan 
ataupun kementerian Yang Berhormat Menteri mempunyai cadangan untuk 
melaksanakan tugas ini? Terima kasih Tuan Yang di-Pertua. 

 Datuk Mohd Azis bin Jamman: Terima kasih Yang Berhormat atas soalan 
tambahan tadi. Untuk makluman, sebenarnya pihak polis memang ada mengadakan 
program-program berkenaan dengan kempen-kempen kesedaran tentang isu-isu yang 
disebutkan berkenaan tiga perkara tadi iaitu isu hasutan, isu sensitiviti agama dan 



13. Dato' Johari bin Abdul [Sungai Petani] minta Menteri Dalam Negeri menyatakan, apakah kerajaan akan mengambil tindakan kepada pengguna sosial media yang menggunakan media ini untuk menyebarkan fitnah dan mengapi-apikan sentimen perkauman yang boleh mengakibatkan kehancuran keharmonian kaum dan membahayakan negara. Timbalan Menteri Dalam Negeri [Datuk Mohd Azis bin Jamman]: Terima kasih kedua-dua Tuan Yang di-Pertua, satu yang baru datang. Terima kasih Yang Berhormat Sungai Petani. Sebenarnya soalan ini dia ada berkait sedikit terdapat dengan soalan yang saya jawab pada soalan nombor enam sebentar tadi, cuma ada sedikit tambahan berkenaan dengan unsur fitnah. Kementerian Dalam Negeri melalui penguatkuasaan pihak polis akan mengambil tindakan tegas dengan melakukan tangkapan dan pendakwaan terhadap mana-mana individu yang menyalahgunakan media sosial untuk menyebarkan fitnah dan mengapi-apikan sentimen perkauman. Tindakan penguatkuasaan sedemikian dilaksanakan berdasarkan kepada peruntukan undang-undang yang sedia ada seperti Akta Hasutan 1948, Kanun Keseksaan ataupun Akta Komunikasi dan Multimedia 1998. Pihak polis juga akan terus melakukan pemantauan ke atas penyebaran maklumat yang disiarkan di media-media sosial. Laporan dan tindakan segera akan diambil sekiranya terdapat kes-kes yang melibatkan sensitiviti kaum dan agama. Ini kerana isu-isu tersebut jika tidak dibendung, boleh menjejaskan ketenteraman dan keharmonian yang dinikmati oleh rakyat Malaysia selama ini. Bagi menangani penyalahgunaan media sosial ini, pihak pilis telah menubuhkan taskforce yang akan menjalinkan kerjasama yang erat dengan pihak-pihak seperti bank, syarikat telekomunikasi, Suruhanjaya Komunikasi dan Multimedia dan juga agensi- agensi berkaitan dari luar negara termasuk pengendali platform atas talian ataupun media sosial seperti Google dan Facebook. Kerjasama ini akan membolehkan pihak polis meningkatkan lagi keberkesanan pemantauan dan siasatan terhadap penyalahgunaan media sosial termasuk mengenal pasti pelaku-pelaku yang terbabit untuk didakwa di mahkamah. Sebagai tambahan kepada soalan Yang Berhormat Bera tadi sama ada JAKIM dan juga KDN mengadakan kerjasama, sebenarnya sebanyak 34 kes yang saya sebutkan itu adalah kes-kes yang kita telah pun kenal pasti adalah sumber kepada penyebaran kes berkenaan dengan isu agama tadi. Akan tetapi yang diterima oleh JAKIM sebanyak 5,000 kes itu merupakan kes-kes yang mana mesej-mesej di-forward. Maklumlah sekarang ini, terlalu banyak mesej yang di-forward yang bukan daripada source. Jadi, JAKIM dan Kementerian Dalam Negeri bekerjasama dari segi faktor itu bilamana source yang kita peroleh hasil daripada 5,000 yang tadi, itulah yang kita ambil tindakan. Sebagai tambahan juga Tuan Yang di-Pertua, tadi sebut sebanyak 34 kes iaitu berkenaan sentimen isu agama tetapi jika ditambah dengan fitnah, total kes yang telah diambil adalah sebanyak 62 kes di mana melibatkan isu agama sebanyak 34 kes, melibatkan isu raja sebanyak 32 kes dan isu kaum sebanyak 30 kes. Ini yang disiasat bagi tahun ini. Sekian, terima kasih. Dato' Johari bin Abdul [Sungai Petani]: Terima kasih Tuan Yang di-Pertua. Yang Berhormat Menteri, prevention is better than cure dan di setiap IPD, kita ada polis pelbagai unit termasuklah Special Branch dan juga Public Relation. Adakah Yang Berhormat Menteri bercadang kementerian Yang Berhormat Menteri akan menggunakan pihak polis untuk memberikan talks ataupun ceramah, memberikan pengajaran kepada pelajar-pelajar sekolah khususnya dan juga di kolej-kolej serta maktab supaya apabila mereka membesar dalam suasana teknologi yang ada sekarang ini, mereka lebih bertanggungjawab. Jadi dengan adanya kehadiran polis untuk memberikan pendedahan dan juga syarahan-syarahan kepada mereka, kita mengharapkan pelajar-pelajar akan lebih terdidik untuk tidak menyebarkan berita-berita fitnah ini yang boleh akhirnya mengganggu-gugat ketenteraman awam dan menghancurkan negara. Apakah kerajaan ataupun kementerian Yang Berhormat Menteri mempunyai cadangan untuk melaksanakan tugas ini? Terima kasih Tuan Yang di-Pertua. Datuk Mohd Azis bin Jamman: Terima kasih Yang Berhormat atas soalan tambahan tadi. Untuk makluman, sebenarnya pihak polis memang ada mengadakan program-program berkenaan dengan kempen-kempen kesedaran tentang isu-isu yang disebutkan berkenaan tiga perkara tadi iaitu isu hasutan, isu sensitiviti agama dan.